
PLEC DE PRESCRIPCIONS TÈCNIQUES DEL CONTRACTE DE SERVEI DEL PROGRAMARI GWIDO PER A LA GESTIÓ DE L’ESCOLA MUNICIPAL DE MÚSICA



1. Objecte del contracte


L’objecte del contracte és la renovació de la llicència anual del programari Gwido que permet el servei d’accés i manteniment del programari de gestió d’escoles de música municipal Gwido, que es fa servir per a la gestió de les escoles de música, concretament al municipi de Premià de Mar.

Gwido és una plataforma de gestió per centres educatius especialitzada en escoles de música. És una combinació de producte que neix de l’experiència personal dels seus desenvolupadors en els camps de la informàtica, la docència i la gestió directiva en escoles de música, i que compta amb una trajectòria de vuit anys de creixement.

Aquesta plataforma té com a característiques principals, facilitar la gestió, millorar l’eficiència, millorar la qualitat, augmentar el rendiment, facilitar la comunicació i distribuir la càrrega de tasques.

Com a avantatges principals, disposa de recollida de les necessitats que els centres vagin detectant, l’assessoria continuada, fomenta la col·laboració entre les escoles, elimina la dependència de les llicències i uneix diferents serveis en un sol sistema.

Aquest sistema es va presentar als Ajuntaments que participen en els Cercles de Comparació Intermunicipal d’Escoles de música, a través de la Diputació de Barcelona l’any 2015.

El Cercle d’escoles de música va néixer l’any 2006 amb la participació de 7 municipis, actualment hi participen 41 entitats locals amb escoles de municipals de música, i l’Escola Municipal de música de Premià de Mar en forma part.

Des de la Diputació de Barcelona es va programar la presentació per a la implantació del programa Gwido el 15 d’abril de 2015 i es van fer diferents sessions de formació per a l’equip directiu de l’Escola Municipal de música de Premià de Mar, seguit d’un acompanyament posterior.

La Gerència de Serveis Educatius de la Diputació de Barcelona va oferir:
· La instal·lació i configuració inicial per a cada escola
· L’estudi i possibilitat de migració de les dades actuals
· Sessió de formació de l’ús de l’aplicació
· Acompanyament en el procés d’implantació



2. Funcionalitats i característiques tècniques del programari

El sistema de gestió Gwido per a centres educatius ofereix a l’Escola de música inclou:

· Servei d’hostatjament en un proveïdor a internet
· Actualitzacions automàtiques i gratuïtes
· Subdomini personalitzat
· Còpia de seguretat setmanal
· Certificats SSL pel xifrat de dades
· Seguiment, suport tècnic i assessorament per resoldre dubtes i recollir suggeriment

Les prestacions i subprestacions següents que fan referència a la implantació i corresponent manteniment de:

· Quota anual sistema de gestió Gwido Escola Municipal de Música de Premià de Mar
· Mòdul Gwido Inscripció ciutadana
· Mòdul Gwido Nostàlgia
· Plantilla personalitzada de resguard de matrícula

Les funcionalitats d’aquest programari son les següents:
· Gestió de l’alumnat, grups i professorat
· Configurar el pla d’estudis
· Gestió d’horaris
· Gestió de fons documental i d’inventari
· Control d’assistència
· Avaluació continuada
· Llistats de correu electrònic
· Sistema de preinscripció
· Sistema de missatgeria interna
· Gestió econòmica, domiciliacions, quotes, descomptes
· Estadístiques
· Històric dels cursos anteriors (Nostàlgia)
· Resum de dades seguint el format de la DIBA i la Generalitat
· Accés a les famílies per poder accedir als horaris, als informes d’avaluació, a l’assistència i la missatgeria
· Calendari intern i calendari públic





3. Protecció de dades

El subministrament del programari, així com el servei de manteniment i suport tècnic, no es troben subjectes a cap contracte de cessió de dades, ja que aquest programa és el mitjà pel tractament de dades per part del propi Ajuntament. 

La propietat de les dades introduïdes a l’eina digital és, en tot moment, exclusivament de l’Ajuntament de Premià de Mar. 

Tot i això, pel correcte ús i aplicació del programari, des de l’Escola Municipal de música de Premià de Mar s’introduiran dades catalogades com altament sensibles. Per aquest motiu, s’haurà de complir amb la normativa vigent en matèria de protecció de dades personals.

· Cal que la plataforma compleix amb totes les normatives vigents en referència al Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE, en endavant (RGPD).
· Tota la informació i transmissió de dades quedaran verificades i assegurades davant la intercepció de dades per part de persones no autoritzades mitjançant el protocol SSL (el mateix protocol usat en els webs de les entitats bancàries).
· Tota la informació introduïda en la plataforma és privada.
· L'accés a la informació requereix identificació mitjançant usuari i contrasenya.
· El centre educatiu gestiona l'alta i baixa d'usuaris.
Un cop finalitzat el termini d’execució del contracte, totes les dades generades a partir de l’eina digital, i emmagatzemades al servidor i núvol extern, hauran de ser remeses a l’Ajuntament de Premià de Mar i, posteriorment, completament destruïdes. 

4. Insuficiència de mitjans personals per a dur a terme el contracte de serveis

L’Ajuntament no disposa dels mitjans personals adequats i suficients per a executar directament les prestacions objecte del contracte pels motius següents:

Per dur a terme aquest servei és necessari personal qualificat amb experiència en els camps de la informàtica, la docència i educació musical i la gestió directiva en escoles de música.

La implantació d’un nou programari per a la gestió de l’escola municipal de música requeriria d’un projecte (fase d’implantació, formació i suport), per al qual no es disposa de recursos, ni a nivell tècnic ni a nivell d’usuari.

Donat que l’Ajuntament de Premià de Mar no disposa de personal propi que compleixi amb aquests requeriments, es fa necessària la contractació́ d’aquests serveis a l’empresa especialitzada en escoles de música, que es va implementar des de la Gerència de Serveis Educatius de la Diputació de Barcelona, i es va fer a mida per a la gestió d’escoles municipals de música.

5. Requisits de solvència tècnica-professional i econòmica

5.1. Requisits de solvència econòmica i financer mínima a exigir als licitadors:

De conformitat amb l’article 87.1.a) de la LCSP:
La solvència econòmica i financera de l’empresari s’ha d’acreditar per un o diversos dels mitjans següents, a elecció́ de l’òrgan de contractació́: 
1. Volum anual de negocis, o bé volum anual de negocis en l’àmbit al qual es refereixi el contracte, referit al millor exercici dins dels tres últims disponibles en funció́ de les dates de constitució́ o d’inici d’activitats de l’empresari i de presentació́ de les ofertes per un import igual o superior al que exigeixen l’anunci de licitació́ o la invitació́ a participar en el procediment i els plecs del contracte o, si no n’hi ha, al que s’estableixi per reglament. El volum de negocis mínim anual exigit no ha d’excedir una vegada i mitja el valor estimat del contracte, excepte en casos degudament justificats com els relacionats amb els riscos especials vinculats a la naturalesa de les obres, els serveis o els subministraments. L’òrgan de contractació́ ha d’indicar les raons principals de la imposició del requisit esmentat en els plecs de la contractació́ o en l’informe especifica a que es refereix l’article 336. 
Import mínim: 1.218,75€

5.2. Requisits de solvència tècnica o professional mínima a exigir als licitadors:

De conformitat amb l’article 89.3 de la LCSP:
L’acreditació de la solvència tècnica s’ha d’efectuar mitjançant la relació dels subministraments principals efectuats, en els tres últims anys, de la mateixa o similar naturalesa que els que constitueixen l’objecte del contracte, l’import anual acumulat dels quals l’any de més execució sigui igual o superior al 70 per cent de l’anualitat mitjana del contracte. 
Import mínim: 568,75€

6. Criteris de valoració de les ofertes

L’oferta econòmicament més avantatjosa per a l’interès públic des de la perspectiva de la millor relació qualitat-preu d’aquest contracte es determinarà sobre la base d’una pluralitat de criteris de valoració, en els quals tenen una ponderació màxima de 100 punts avaluables de conformitat amb els criteris i subcriteris següents:

Criteris de valoració automàtica o mitjançant fórmules matemàtiques (100 punts):

PREU

Oferta econòmica (100 punts):

La fórmula a aplicar és la següent:
PO= Punts de l’oferta O
PM= Puntuació màxima
O= Valor oferta que es puntua
MOE= Millor oferta econòmica

	PO= (PM-(PM*(O - MOE / MOE))





7. Obligacions essencials del contracte

Són obligacions del contracte essencials del contracte:

- Adscriure els mitjans personals i materials als qual s’ha compromès l’empresa contractista de conformitat amb l’article 76.2 de la LCSP.
- Fer us de les dades personals de conformitat amb la finalitat per les quals han estat cedides per l’Ajuntament o els usuaris de conformitat amb l’article 122.2 de la LCSP.
- Complir la normativa nacional i de la Unió Europea en matèria de protecció de dades de conformitat amb l’article 122.2 de la LCSP.
- Presentar abans de la formalització del contracte una declaració en la que posi de manifest on estan ubicats els servidors i des de d’on es prestaran els serveis associats als mateixos de conformitat amb l’article 122.2 de la LCSP.
- L’obligació de comunicar qualsevol canvi d’ubicació dels servidors i dels serveis associats que es produeixi, durant la vida del contracte de conformitat amb l’article 122.2 de la LCSP.
- L’obligació dels licitadores d’indicar en la seva oferta, si tenen previst subcontractar els servidors o els serveis associats als mateixos, el nom o el perfil empresarial, que compleixi les condicions de solvència professional o tècnica, dels subcontractistes als quals s’hagi d’encarregar la seva realització.
- Executar les prestacions objecte de l’oferta del contractista de conformitat amb l’article 122.3 de la LCSP.
- Les condicions especials d’execució de conformitat amb l’article 202.3 de la LCSP.

L’incompliment de les quals comportarà la resolució anticipada del contracte de conformitat amb l’article 211.1.f) de la LCSP.

8. Termini d’execució o durada del contracte i eventuals pròrrogues
El termini d’execució del contracte és de 2 períodes:
· Curs 2023-2024 (de setembre de 2023 a agost de 2024)
· Curs 2024-2025 (de setembre de 2024 a agost de 2025)
Es contempla la possibilitat d’execució de dues pròrrogues, d’un curs escolar cadascuna:
· Curs 2025-2026 (de setembre de 2025 a agost de 2026)
· Curs 2026-2027 (de setembre de 2026 a agost de 2027)

